Ftaalihappo

Ftaalihappo on aromaattinen dikarboksyylihappo, joka on huoneenlämmössä (20 °C) olomuodoltaan kiteistä jauhetta. Sen kemiallinen kaava on C8H6O4 ja rakennekaava on C6H4(COOH)2. Ftaalihaposta käytetään myös nimityksiä orto-ftaalihappo ja 1,2-bentseenidikarboksyylihappo. 

Ftaalihapon moolimassa on 166,1 g/mol, sulamispiste 210–211 °C (hajoaa), suhteellinen tiheys 1,6 g/cm3 (vesi = 1,0 g/cm3), liukoisuus veteen 20 °C lämpötilassa 0,574 g/100 ml, leimahduspiste 168 °C o.c. ja CAS-numero 88-99-3. 

Ftaalihappoa käytetään ftalaattien ja alkydihartsien valmistukseen.

Ympäristö- ja terveysvaikutukset 

Lyhytaikainen altistuminen ftaalihapolle ärsyttää silmiä, ihoa ja hengitysteitä.

Katso myös 
Ftaalihapon (orto-ftaalihappo, 1,2-bentseenidikarboksyylihappo) isomeerisia muotoja ovat:
 isoftaalihappo eli meta-ftaalihappo eli 1,3-bentseenidikarboksyylihappo
 tereftaalihappo eli para-ftaalihappo eli 1,4-bentseenidikarboksyylihappo

Aiheesta muualla 

Dikarboksyylihapot